ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Φεβρουαρίου 2024
ΤΕΥΧΟΣ  Υ.Ο.Δ.Δ.
Αρ. Φύλλου 168
ΤΕΥΧΟΣ ΥΠΑΛΛΗΛΩΝ ΕΙΔΙΚΩΝ ΘΕΣΕΩΝ ΚΑΙ ΟΡΓΑΝΩΝ ΔΙΟΙΚΗΣΗΣ ΦΟΡΕΩΝ ΤΟΥ ΔΗΜΟΣΙΟΥ ΚΑΙ ΕΥΡΥΤΕΡΟΥ ΔΗΜΟΣΙΟΥ ΤΟΜΕΑ
ΠΕΡΙΕΧΟΜΕΝΑ
Υπουργείο Κοινωνικής Συνοχής και Οικογένειας
Υπουργείο Ναυτιλίας και Νησιωτικής Πολιτικής
Αποκεντρωμένες Διοικήσεις
ΥΠΟΥΡΓΕΙΟ ΚΟΙΝΩΝΙΚΗΣ
ΣΥΝΟΧΗΣ ΚΑΙ ΟΙΚΟΓΕΝΕΙΑΣ
Με την υπ’ αρ. 13052/19-02-2024 απόφαση της Υπουργού Κοινωνικής Συνοχής και Οικογένειας λύεται η υπαλ-
ληλική σχέση της Χριστίνας Μπαλάσκα του Κωνσταντίνου (Α.Δ.Τ.: ΑΝ 622947), κατόπιν παραίτησής της από τη
θέση Διευθύντριας του ιδιαίτερου Γραφείου της Υπουργού Κοινωνικής Συνοχής και Οικογένειας Σ. Ζαχαράκη,
με τελευταία εργάσιμη ημέρα την 12-02-2024 και η ίδια
προσλαμβάνεται από 13-02-2024 σε θέση μετακλητής
συνεργάτιδας κατηγορίας ΠΕ Νομικών στο ιδιαίτερο
γραφείο της Υπουργού Κοινωνικής Συνοχής και Οικογένειας, Σ. Ζαχαράκη, με τις αποδοχές του 15ου μισθο-
λογικού κλιμακίου της ΠΕ κατηγορίας, σύμφωνα με τις
διατάξεις των άρθρων 45 - 48 του ν. 4622/2019 (Α’ 133).
Η προσλαμβανόμενη είναι υπόχρεη υποβολής δήλωσης περιουσιακής κατάστασης (ΔΠΚ) και δήλωσης
οικονομικών συμφερόντων (ΔΟΣ), σύμφωνα με τις διατάξεις του άρθρου 5 του ν. 5026/2023 (A’ 45). Σύμφωνα
με την παρ. 1 του άρθρου 18 του ν. 5026/2023 (A’ 45) η
αρχική Δ.Π.Κ. υποβάλλεται μέσα σε ενενήντα ημερολογιακές (90) ημέρες από την απόκτηση της ιδιότητας και
δεν επηρεάζεται από χρονικά μεταγενέστερη απόκτηση άλλης ιδιότητας, που εμπίπτει στο Κεφάλαιο Β’ του
ίδιου νόμου. Η Δ.Π.Κ. υποβάλλεται από τους υπόχρεους
ετησίως, όσο διαρκεί η θητεία της δραστηριότητας ή
διατηρείται η ιδιότητα των υπόχρεων, καθώς και για
δύο (2) έτη μετά την απώλεια της ιδιότητας, με την τελική δήλωση να αφορά στο έτος χρήσης που έπεται της
απώλειας της ιδιότητας.
Επιπλέον οι υπόχρεοι σε Δ.Π.Κ. υποβάλλουν, στην
προθεσμία της παρ. 1 του άρθρου 18 του ν. 5026/2023,
Δήλωση Οικονομικών Συμφερόντων (Δ.Ο.Σ.), σύμφωνα
με τα οριζόμενα στην παρ. 1 του άρθρου 23 του ίδιου
νόμου.
(Αρ. βεβ. Γ.Δ.Ο.Υ./Υπουργείο Εργασίας και Κοινωνικής
Ασφάλισης: 67360/18-07-2023).
(Αρ. βεβ. διαγραφής από το Μητρώο Ανθρώπινου Δυναμικού Ελληνικού Δημοσίου: 1061115210/20.02.2024).
(Αρ. βεβ. εγγραφής στο Μητρώο Ανθρώπινου Δυναμικού Ελληνικού Δημοσίου: 5491438102/20.02.2024).
H Υπουργός
ΣΟΦΙΑ ΖΑΧΑΡΑΚΗ
Ι
ΥΠΟΥΡΓΕΙΟ ΝΑΥΤΙΛΙΑΣ ΚΑΙ
ΝΗΣΙΩΤΙΚΗΣ ΠΟΛΙΤΙΚΗΣ
Αριθμ. 2903.21/13214/2024
Τροποποίηση της απόφασης συγκρότησης της
Λιμενικής Επιτροπής του Λιμενικού Ταμείου Σκύρου για την τριετία 2023-2025.
Ο ΥΠΟΥΡΓΟΣ ΝΑΥΤΙΛΙΑΣ
ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ
Έχοντας υπόψη:
1. Τις διατάξεις:
α) Του άρθρου 63 του ν. 4609/2019 «Ρυθμίσεις Μέριμνας Προσωπικού Ενόπλων Δυνάμεων, Στρατολογίας,
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Υ.Ο.Δ.Δ. 168/26.02.2024
Στρατιωτικής Δικαιοσύνης και άλλες διατάξεις» (Α’ 67),
σε συνδυασμό με το άρθρο 26 του ν. 4770/2021 «Ολοκληρωμένη θαλάσσια πολιτική στον νησιωτικό χώρο,
διατάξεις για συμμόρφωση με υποχρεώσεις διεθνούς
ναυσιπλοΐας και την αναβάθμιση Λ.Σ.-ΕΛ.ΑΚΤ. και ειδικές
ρυθμίσεις για την ψηφιοποίηση και εν γένει ενίσχυση
της ανταγωνιστικότητας της ελληνικής ναυτιλίας στη
μετά-COVID εποχή» (Α’ 15),
β) των άρθρων 13,14 και 15 του Κώδικα Διοικητικής
Διαδικασίας (ν. 2690/1999, Α’ 45),
γ) του άρθρου 6 του ν. 2839/2000 «Ρυθμίσεις θεμάτων
του Υπουργείου Εσωτερικών, Δημόσιας Διοίκησης και
Αποκέντρωσης και άλλες διατάξεις» (Α’ 196),
δ) του άρθρου 9 του ν. 3469/2006 «Εθνικό Τυπογραφείο, Εφημερίς της Κυβερνήσεως και λοιπές διατάξεις»
(Α’ 131),
ε) του άρθρου 2 του ν. 4150/2013 «Ανασυγκρότηση
του Υπουργείου Ναυτιλίας και Αιγαίου και άλλες διατάξεις» (Α’ 102),
στ) των άρθρων 63 και 66 του ν. 4954/2022 «Συμπληρωματικά μέτρα για την εφαρμογή του Κανονισμού (ΕΕ)
2019/788 του Ευρωπαϊκού Κοινοβουλίου και του Συμβουλίου σχετικά με την Ευρωπαϊκή Πρωτοβουλία Πο-
λιτών και του Εκτελεστικού Κανονισμού (ΕΕ) 2019/1799
της Επιτροπής για τη θέσπιση τεχνικών προδιαγραφών
για τα επιμέρους επιγραμμικά συστήματα συγκέντρωσης - Διατάξεις σχετικές με την εκλογική διαδικασία και
τον έλεγχο εσόδων και δαπανών κομμάτων, συνασπισμών και υποψηφίων βουλευτών και αιρετών - Λοιπές
επείγουσες διατάξεις» (Α’ 136),
ζ) των άρθρων 2 έως 8 του β.δ. της 14/19-1-1939 «Κωδικοποίηση διατάξεων περί Λιμενικών Ταμείων» (Α’ 24),
η) του άρθρου 90 του Κώδικα Νομοθεσίας για την Κυβέρνηση και τα κυβερνητικά όργανα (π.δ. 63/2005, Α’
98), σε συνδυασμό με την περ. 22 του άρθρου 119 του
ν. 4622/2019 (Α’ 133),
θ) του άρθρου 2 του π.δ. 70/2015 «Ανασύσταση των
Υπουργείων Πολιτισμού και Αθλητισμού, Υποδομών,
Μεταφορών και Δικτύων, Αγροτικής Ανάπτυξης και
Τροφίμων. Ανασύσταση του Υπουργείου Ναυτιλίας και
Αιγαίου και μετονομασία του σε Υπουργείο Ναυτιλίας
και Νησιωτικής Πολιτικής. Μετονομασία του Υπουργείου
Πολιτισμού, Παιδείας και Θρησκευμάτων σε Υπουργείο
Παιδείας, Έρευνας και Θρησκευμάτων, του Υπουργείου Οικονομίας, Υποδομών, Ναυτιλίας και Τουρισμού
σε Υπουργείο Οικονομίας, Ανάπτυξης και Τουρισμού
και του Υπουργείου Παραγωγικής Ανασυγκρότησης,
Περιβάλλοντος και Ενέργειας σε Υπουργείο Περιβάλλοντος και Ενέργειας. Μεταφορά Γενικής Γραμματείας
Βιομηχανίας στο Υπουργείο Οικονομίας, Ανάπτυξης και
Τουρισμού» (Α’ 114),
ι) του π.δ. 13/2018 «Οργανισμός Υπουργείου Ναυτιλίας
και Νησιωτικής Πολιτικής» (Α’ 26),
ια) του άρθρου 10 του π.δ. 77/2023 «Σύσταση Υπουργείου και μετονομασία Υπουργείων-Σύσταση, κατάρ-
γηση και μετονομασία Γενικών και Ειδικών Γραμματειών-Μεταφορά αρμοδιοτήτων, υπηρεσιακών μονάδων,
θέσεων προσωπικού και εποπτευομένων φορέων»
(Α’ 130) και
ιβ) του π.δ. 87/2023 «Διορισμός Υπουργού Ναυτιλίας
και Νησιωτικής Πολιτικής» (Α’ 151).
2. Την υπ’ αρ. 2903.21/27718/2023/10.04.2023 απόφαση του Υπουργού Ναυτιλίας και Νησιωτικής Πολιτικής
«Συγκρότηση Λιμενικής Επιτροπής του Λιμενικού Ταμείου Σκύρου για την τριετία 2023-2025» (Υ.Ο.Δ.Δ. 372).
3. Την από 10.05.2023 επιστολή του ΦΤΟΥΛΗ Ιωάννη,
περί μη αποδοχής της συμμετοχής του ως μέλους της
Λιμενικής Επιτροπής του Λιμενικού Ταμείου Σκύρου για
τα έτη 2023-2025.
4. Το υπ’ αρ. 2903.21/52544/2023/19.07.2023 έγγραφο της Διεύθυνσης Διοικητικών Υπηρεσιών, προς την
Αποκεντρωμένη Διοίκηση Θεσσαλίας - Στερεάς Ελλάδας
και το υπ’ αρ. 53742/20.07.2023 έγγραφο του Γραμματέα
της Αποκεντρωμένης Διοίκησης Θεσσαλίας - Στερεάς
Ελλάδας.
5. Το υπ’ αρ. 388/29.12.2023 έγγραφο του Λιμενικού
Ταμείου (Λ.Τ.) Σκύρου, μετά της συνημμένης υπ’ αρ.
379/15.12.2023 παραίτησης του Αντωνόπουλου Κυριάκου, (αρ. πρωτ. Λ.Τ. Σκύρου 23/15.12.2023), από Πρόε-
δρος και μέλος της Λιμενικής Επιτροπής του Λιμενικού
Ταμείου Σκύρου.
6. Το υπ’ αρ. 2903.21/661/2024/04.01.2024 έγγραφο
της Διεύθυνσης Διοικητικών Υπηρεσιών, προς την Αποκεντρωμένη Διοίκηση Θεσσαλίας - Στερεάς Ελλάδας
και το υπ’ αρ. 4379/16.01.2024 έγγραφο του Γραμματέα
της Αποκεντρωμένης Διοίκησης Θεσσαλίας - Στερεάς
Ελλάδας.
7. Το γεγονός ότι από τις διατάξεις της παρούσας
απόφασης δεν προκαλείται δαπάνη σε βάρος του προϋπολογισμού του Λ.Τ. Σκύρου και ούτε σε βάρος του
τακτικού προϋπολογισμού του Υπουργείου Ναυτιλίας
και Νησιωτικής Πολιτικής, σύμφωνα με το υπ’ αρ. 2814
.4/2814.4.1/8246/2024/01.02.2024 εισηγητικό σημείωμα του Γενικού Διευθυντή Οικονομικών Υπηρεσιών του
Υπουργείου Ναυτιλίας και Νησιωτικής Πολιτικής, σύμφωνα με τα οριζόμενα στο άρθρο 24 του ν. 4270/2014
(Α’ 143), αποφασίζουμε:
1. Την αντικατάσταση της περ. στ’ της παρ. 1 της υπ’ αρ.
2903.21/27718/2023/10.04.2023 απόφασης του Υπουργού Ναυτιλίας και Νησιωτικής Πολιτικής «Συγκρότηση
Λιμενικής Επιτροπής του Λιμενικού Ταμείου Σκύρου για
την τριετία 2023-2025» (Υ.Ο.Δ.Δ. 372), ως εξής:
«στ) Τον ΦΤΟΥΛΗ Γεώργιο του Κωνσταντίνου, (Α.Δ.Τ.:
ΑΗ 481370), ιδιωτικό υπάλληλο, εκπρόσωπο του Δήμου
Σκύρου, αναπληρούμενο από τον ΣΙΑΛΑΚΟΥΜΑ Γεώργιο
του Χρήστου, (Α.Δ.Τ.: Λ 256428), συνταξιούχο ΟΤΕ, εκπρόσωπο του Δήμου Σκύρου, κατόπιν υποδείξεως του
Γραμματέα της Αποκεντρωμένης Διοίκησης Θεσσαλίας Στερεάς Ελλάδας».
2. Κατά τα λοιπά εξακολουθεί να ισχύει η υπ’  αρ.
2903.21/27718/2023/10.04.2023 (Υ.Ο.Δ.Δ. 372) απόφαση του Υπουργού Ναυτιλίας και Νησιωτικής Πολιτικής.
Η απόφαση αυτή να δημοσιευθεί στην Εφημερίδα της
Κυβερνήσεως.
Πειραιάς, 20 Φεβρουαρίου 2024
Ο Υπουργός
ΧΡΗΣΤΟΣ ΣΤΥΛΙΑΝΙΔΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Υ.Ο.Δ.Δ. 168/26.02.2024
ΑΠΟΚΕΝΤΡΩΜΕΝΕΣ ΔΙΟΙΚΗΣΕΙΣ
Αριθμ. 24427
Καθορισμός αποζημίωσης της Προέδρου του
Διοικητικού Συμβουλίου της Δημοτικής Επιχείρησης Ύδρευσης Αποχέτευσης Ωραιοκάστρου
(Δ.Ε.Υ.Α.Ω.), Δήμου Ωραιοκάστρου, Νομού Θεσσαλονίκης.
Ο ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΜΑΚΕΔΟΝΙΑΣ-ΘΡΑΚΗΣ
Έχοντας υπόψη:
1. Τις διατάξεις της παρ. 9 του άρθρου 3 του
ν. 1069/1980 «Περί κινήτρων για την ίδρυση επιχειρήσεων ύδρευσης και αποχέτευσης» (Α’ 191).
2. Τις διατάξεις των άρθρων 6, 6Α, 6Β και 214 του
ν. 3852/2010 «Νέα Αρχιτεκτονική της Αυτοδιοίκησης
και της Αποκεντρωμένης Διοίκησης - Πρόγραμμα Καλλικράτης», καθώς και του άρθρου 24 του π.δ. 142/2010
«Οργανισμός της Αποκεντρωμένης Διοίκησης Μακεδονίας - Θράκης» (Α’ 235).
3. Τις διατάξεις του άρθρου 2 του ν. 4483/2017 «Ρυθμίσεις για τον εκσυγχρονισμό του θεσμικού πλαισίου ορ-
γάνωσης και λειτουργίας των Δημοτικών Επιχειρήσεων
Ύδρευσης Αποχέτευσης (Δ.Ε.Υ.Α.) - Ρυθμίσεις σχετικές
με την οργάνωση, τη λειτουργία, τα οικονομικά και το
προσωπικό των Ο.Τ.Α. - Ευρωπαϊκοί Όμιλοι Εδαφικής
Συνεργασίας - Μητρώο Πολιτών και άλλες διατάξεις»
(Α’ 107).
4. Τις διατάξεις του άρθρου 6 του ν. 4623/2019 «Ρυθμίσεις του Υπουργείου Εσωτερικών, διατάξεις για την ψηφι-
ακή διακυβέρνηση, συνταξιοδοτικές ρυθμίσεις και άλλα
επείγοντα ζητήματα» (Α’ 134), καθώς και του άρθρου
348 του ν. 4512/2018 «Ρυθμίσεις για την εφαρμογή των
Διαρθρωτικών Μεταρρυθμίσεων του Προγράμματος
Οικονομικής Προσαρμογής και άλλες διατάξεις» (Α’ 5).
5. Τις διατάξεις των άρθρων 28 και 28Α του ν. 4354/2015
«Εκδημοκρατισμός της Διοίκησης - Καταπολέμηση γραφειοκρατίας και Ηλεκτρονική Διακυβέρνηση, Αποκατά-
σταση αδικιών και άλλες διατάξεις» (Α’ 47).
6. Την υπ’ αρ. πρωτ. 86781/19-12-2022 (Υ.Ο.Δ.Δ.1183)
απόφαση του Υπουργού Εσωτερικών, αναφορικά με τον
διορισμό του Ιωάννη Σάββα του Κωνσταντίνου στη θέση
του Γραμματέα της Αποκεντρωμένης Διοίκησης Μακεδονίας - Θράκης.
7. Την υπ’ αρ. 7/29.01.2024 απόφαση του Διοικητικού
Συμβουλίου της Δημοτικής Επιχείρησης Ύδρευσης Αποχέτευσης Ωραιοκάστρου (Δ.Ε.Υ.Α.Ω.), αναφορικά με το
αντικείμενο του θέματος, ήτοι τον καθορισμό αποζημίωσης στην Πρόεδρο του Διοικητικού Συμβουλίου της
επιχείρησης, σύμφωνα με την κείμενη νομοθεσία.
8. Το γεγονός από τις διατάξεις της απόφασης αυτής
προκαλείται δαπάνη, η οποία για το οικονομικό έτος
2024 έχει προβλεφθεί στους Κ.Α.: 60.00.00.0001 και
60.03.00.0001, συνολικού ύψους 20.940,00 ευρώ, κατ’
έτος, όπως διαλαμβάνεται στην ανωτέρω απόφαση του
Διοικητικού Συμβουλίου της επιχείρησης, αποφασίζουμε:
Καθορίζουμε το ύψος της αποζημίωσης της Προέδρου
του Διοικητικού Συμβουλίου της Δ.Ε.Υ.Α.Ω., Δήμου Ωραιοκάστρου, Νομού Θεσσαλονίκης, για τις παρεχόμενες
υπηρεσίες της στην επιχείρηση, στο ποσό των χιλίων
επτακοσίων σαράντα (1.740,00 €) ευρώ, μεικτά, μηνιαίως,
σύμφωνα με τις διατάξεις της παρ. 9 του άρθρου 3 του
ν. 1069/1980 «Περί κινήτρων για την ίδρυση επιχειρήσεων ύδρευσης και αποχέτευσης» (Α’ 191), όπως ισχύει,
μέχρι τη λήξη της θητείας της.
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 16 Φεβρουαρίου 2024
Ο Γραμματέας Αποκεντρωμένης Διοίκησης
ΙΩΑΝΝΗΣ ΣΑΒΒΑΣ
Αριθμ. 24462
Καθορισμός αποζημίωσης μελών και γραμματέα του Διοικητικού Συμβουλίου της Δημοτικής
Επιχείρησης Ύδρευσης - Αποχέτευσης Ωραιοκάστρου (Δ.Ε.Υ.Α.Ω.), Δήμου Ωραιοκάστρου, Νομού
Θεσσαλονίκης.
Ο ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΜΑΚΕΔΟΝΙΑΣ-ΘΡΑΚΗΣ
Έχοντας υπόψη:
1. Τις διατάξεις της παρ. 10 του άρθρου 3 του
ν. 1069/1980 «Περί κινήτρων για την ίδρυση επιχειρήσεων ύδρευσης και αποχέτευσης» (Α’ 191).
2. Τις διατάξεις των άρθρων 6, 6Α, 6Β και 214 του
ν. 3852/2010 «Νέα Αρχιτεκτονική της Αυτοδιοίκησης
και της Αποκεντρωμένης Διοίκησης - Πρόγραμμα Καλλικράτης», καθώς και του άρθρου 24 του π.δ. 142/2010
«Οργανισμός της Αποκεντρωμένης Διοίκησης Μακεδονίας - Θράκης» (Α’ 235).
3. Τις διατάξεις του άρθρου 2 του ν. 4483/2017 «Ρυθμίσεις για τον εκσυγχρονισμό του θεσμικού πλαισίου ορ-
γάνωσης και λειτουργίας των Δημοτικών Επιχειρήσεων
Ύδρευσης Αποχέτευσης (Δ.Ε.Υ.Α.) - Ρυθμίσεις σχετικές
με την οργάνωση, τη λειτουργία, τα οικονομικά και το
προσωπικό των Ο.Τ.Α. - Ευρωπαϊκοί Όμιλοι Εδαφικής
Συνεργασίας - Μητρώο Πολιτών και άλλες διατάξεις»
(Α’ 107).
4. Τις διατάξεις του άρθρου 6 του ν. 4623/2019 «Ρυθμίσεις του Υπουργείου Εσωτερικών, διατάξεις για την
ψηφιακή διακυβέρνηση, συνταξιοδοτικές ρυθμίσεις
και άλλα επείγοντα ζητήματα» (Α’ 134), καθώς και
του άρθρου 348 του ν. 4512/2018 «Ρυθμίσεις για την
εφαρμογή των Διαρθρωτικών Μεταρρυθμίσεων του
Προγράμματος Οικονομικής Προσαρμογής και άλλες
διατάξεις» (Α’ 5).
5. Τις διατάξεις των άρθρων 28 και 28Α του ν. 4354/2015
«Εκδημοκρατισμός της Διοίκησης - Καταπολέμηση γραφειοκρατίας και Ηλεκτρονική Διακυβέρνηση, Αποκατά-
σταση αδικιών και άλλες διατάξεις» (Α’ 47).
6. Την υπ’ αρ. 86781/19-12-2022 (Υ.Ο.Δ.Δ. 1183) απόφαση του Υπουργού Εσωτερικών, αναφορικά με τον δι-
ορισμό του Ιωάννη Σάββα του Κωνσταντίνου στη θέση
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Υ.Ο.Δ.Δ. 168/26.02.2024
του Γραμματέα της Αποκεντρωμένης Διοίκησης Μακεδονίας - Θράκης.
7. Την υπ’ αρ. 8/29.01.2024 απόφαση του Διοικητικού
Συμβουλίου της Δημοτικής Επιχείρησης Ύδρευσης Αποχέτευσης Ωραιοκάστρου (Δ.Ε.Υ.Α.Ω.), Δήμου Ωραιοκάστρου,
Νομού Θεσσαλονίκης, αναφορικά με το αντικείμενο του
θέματος, ήτοι τον καθορισμό αποζημίωσης των μελών και
γραμματέα του Διοικητικού Συμβουλίου της επιχείρησης,
για τη συμμετοχή τους στις συνεδριάσεις του Διοικητικού
Συμβουλίου, σύμφωνα με την κείμενη νομοθεσία.
8. Το γεγονός ότι από τις διατάξεις της απόφασής αυτής προκαλείται δαπάνη, η οποία για το οικονομικό έτος
2024 έχει προβλεφθεί στον Κ.Α. 61.01.00.0000 πίστωση
συνολικού ύψους 5.000,00 ευρώ, όπως διαλαμβάνεται
στην υπ’ αρ. πρωτ. 278/14.02.2024 οικονομική βεβαίωση
της επιχείρησης, αποφασίζουμε:
Καθορίζουμε την αποζημίωση των μελών και του
γραμματέα του Διοικητικού Συμβουλίου της Δ.Ε.Υ.Α.
Δήμου Ωραιοκάστρου Νομού Θεσσαλονίκης, για τη
συμμετοχή τους στις συνεδριάσεις αυτού, στο ποσό των
πενήντα ευρώ (50,00 €) μεικτά, σύμφωνα με την κείμενη
νομοθεσία.
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 16 Φεβρουαρίου 2024
Ο Γραμματέας Αποκεντρωμένης Διοίκησης
ΙΩΑΝΝΗΣ ΣΑΒΒΑΣ

[Source: 20241400168.pdf | Tokens: 13141]